Доклад за дейността на читалище „Светлина -1928”с.Гюльовца

за 2023година

# 

# 

Утвърдило се като единствен център на културно-просветен живот, читалището продължава да работи за обединяване на всички духовни прояви в нашето село.В основата на народните читалища са библиотеките.

Чрез книгите читалищата изпълняват основната си мисия –знание, просвета, култура. Библиотечния фонд на библиотеката наброява тома литература събирана през годините . Следим за читателския интерес и със средствата който се отпускат от общината се закупува и подновява фонда на библиотеката . Закупената литература за библиотеката е 72 броя книги.Бяха отчислени 84 броя книги от фонда на библиотеката . Получаваните периодики за годината са 5 броя.

Вярно е ,че днес обществото ни е в дълбока криза ,но смисълът на живота не може и не бива да се свежда до личното оцеляване ,откъснато от духовните потребности,защото България от древноста е била държава на духа и това е основополагащ елемент в нейната култура.Сега все повече трябва да нараства ролята на отделния човек ,на индивида ,обединен в самоорганизиращи се и самоуправляващи се общности. А точно такава общност представлява и народното читалище.

Читалище”Светлина-1928” продължава да запазва традицийте и обичайте на село Гюльовца .

Всяка година посрещаме празниците с нови стремежи и с надежда за по-добър и щастлив живот.

А така например със започване на новата година отпразнувахме Бабинден”на 21.01.по стар стил с хора и песни . На 2 февруари „Петльовден”също с хора и песни.На 14февруари като по традиция в нашето село празнуваме „Ден на младото вино”.В него взеха участие и фолклорната група към читалището,1март раздадохме на всички деца от детска градина и училище мартеници и участвахме в конкурс организиран от община Несебър за автентична мартеница”Да съхраним изконните български традиций”, направихме концерт за Великден с участие на фолклорната група и учениците и децата от детската градина Празника на селото 24 май с богата фолклорна програма, 1 юни ден на детето- детски празник и лакомства за децата.

Благословени са хората които не жалят труд и средства за другите. До късно светят прозорците на читалището от където се чуват песни съхранили духа и устойчивостта на народа ни. Блестят носиите на певици и танцьори. Читалището е нашия олтар за съхраняване идентичността на българина в миналото и настоящето,както и на надеждата,че идващите след нас ще добавят нови страници в биографията му.

Българската народна песен , тя е тази която е приспивала уморените след тежък труд ,тя се е носила по нивите и мегдана ,тя е била за скръб и радост.Най-хубавите песни на света са нашите.

Групата за автентичен фолклор към читалището участва в редица фолклорни фестивали - 27 май на събора в с.Дюлено –„Да се хванем за ръце”,10-11юни „Атлеманска огърлица”-Китен достойно представяне на фолк.група и триото-лауреат,приз и първо място на фестивала .Царево „Странджа моя люлчина”първо място.Девня –„Фоклорна палитра”на 1 юли-едно първо и едно второ място за хора и песни.Село Росен със песните на Тома Янчев се класирахме на първо място.Взехме участие и празниците на село Козичено .Бяхме поканени на Фестивала в с.Тънково –„Фестивал на поминъка и традицийте”,където се представихме много добре .Участвахме и в празниците за Коледа организирани от община Несебър.

Пожелаваме им още много успешни години и нека те бъдат наситени с още емоции, вдъхновения, отличия, инициативи и сбъднати мечти.